**Rhentu Doeth Cymru**

**Rhestr Wirio Tenantiaeth**

A picture containing text

Description automatically generated

|  |
| --- |
| Mae'r rhestr wirio hon yn rhoi awgrymiadau defnyddiol i denantiaid ar beth i gadw llygad amdano a pha gwestiynau i'w gofyn cyn cofrestru ar gyfer eiddo rhent.  Ers 1 Rhagfyr 2022, gelwir eich cytundeb tenantiaeth yn Gontract Meddiannaeth a chyfeirir atoch chi fel deiliad contract. |
|  |
| **Dod o hyd i Landlord preifat neu Asiant** |
| Wrth chwilio am landlord, sicrhewch ei fod wedi’i gofrestru â Rhentu Doeth Cymru. Gofynnwch am ei rif cofrestru neu gallwch edrych ar y gofrestr gyhoeddus: https://www.rhentudoeth.llyw.cymru/cym/check-register/ |
| **Enw’r Landlord: \_\_\_\_\_\_\_\_\_\_\_\_\_\_\_\_\_** |
| **Ydy’r landlord wedi’i gofrestru?** Ydy  Nac ydy |
| Os ydy’r landlord yn gyfrifol am weithgareddau gosod a rheoli yn yr eiddo ac nid yw’n defnyddio asiant, oes ganddo drwydded gyda Rhentu Doeth Cymru? Gwiriwch, gan ddefnyddio'r gofrestr gyhoeddus: <https://www.rhentudoeth.llyw.cymru/cym/check-register/> |
| **Ydy’r landlord wedi’i drwyddedu?** Ydy  Nac ydy |
| Hefyd mae'n rhaid i asiantau gosod a rheoli fod wedi’u trwyddedu gyda Rhentu Doeth Cymru. Defnyddiwch y gofrestr gyhoeddus i wirio a ydyn nhw wedi'u trwyddedu: <https://www.rhentudoeth.llyw.cymru/cym/check-register/> |
| **Enw’r Asiant: \_\_\_\_\_\_\_\_\_\_\_\_\_\_\_\_\_\_** |
| **Ydy’r Asiant wedi’i drwyddedu?** Ydy  Nac ydy |
| Rhaid i asiantau masnachol gael amddiffyniad arian cleientiaid, yswiriant indemniad proffesiynol ac aelodaeth i gynllun gwneud iawn i gynnal trwydded asiant gyda Rhentu Doeth Cymru. Gofynnwch i'ch asiant os oes ganddo’r rhain a gofynnwch gyda phwy maen nhw. |
| **Darparwr Arian Cleientiaid:** \_\_\_\_\_\_\_\_\_\_\_\_\_\_\_ |
| **Yswiriant Indemniad Proffesiynol: \_\_\_\_\_\_\_\_\_\_\_\_\_\_\_\_\_\_** |
| **Darparwr Gwneud Iawn:** \_\_\_\_\_\_\_\_\_\_\_\_\_\_\_ |
| Oes gan y landlord / asiant rif ffôn a manylion cyswllt eraill fel bod modd i chi gysylltu ag ef neu hi yn hawdd? Gofynnwch iddo â phwy y dylech gysylltu ynglŷn â gwaith atgyweirio ac a oes rhif ffôn cyswllt y gallwch ei ddefnyddio mewn argyfwng ganddo. |
| **Person cyswllt: \_\_\_\_\_\_\_\_\_\_\_\_** |
| **Rhif cyswllt: \_\_\_\_\_\_\_\_\_\_\_\_\_** |

|  |  |
| --- | --- |
| **BETH I'W YSTYRIED** | |
| Ydy'r hysbyseb eiddo’n glir? Ydy  Nac ydy | |
| Ydy'r cyfeiriad yn cael ei roi? Ydy  Nac ydy  **Cyfeiriad:\_\_\_\_\_\_\_\_\_\_\_\_\_\_\_** | |
| Ydy'r hysbyseb yn nodi'r swm rhent? Ydy  Nac ydy  **Swm:** \_\_\_\_\_\_\_\_\_\_\_\_\_\_\_ | |
| Ydy'r hysbyseb yn nodi bod angen bond sicrhad? Ydy  Nac ydy  **Swm:** \_\_\_\_\_\_\_\_\_\_\_\_\_\_\_ | |
| Ydy'r hysbyseb yn nodi bod angen blaendal cadw? Ydy  Nac ydy  **Swm:** \_\_\_\_\_\_\_\_\_\_\_\_\_\_\_ | |
| Ydych chi'n gwybod pa ffioedd eraill ac ymrwymiadau ariannol sy'n rhan o'r broses? | |
| **Nodiadau:** | |
|  | |
|  | |
|  | |
| A yw biliau yn gynwysedig? Ydynt  Nac ydynt | |
| Os ydych yn derbyn Budd-dal Tai / Credyd Cynhwysol, cofiwch wirio'r swm a gewch fel cyfraniad gyda’ch awdurdod lleol. | |
| Ym mha fand mae eich Treth Gyngor? **Band y Dreth Gyngor: \_\_\_\_\_\_\_\_** | |
| Ydych chi wedi cael drafft o'r contract meddiannaeth a'i delerau cyn gwneud unrhyw benderfyniadau? | |
| Peidiwch ag ofni negodi eich cytundeb rhent terfynol neu delerau eich contract meddiannaeth os ydych yn anhapus gydag unrhyw beth cyn cytuno arno. | |
| Cofiwch fod rhaid i unrhyw delerau sylfaenol neu delerau atodol o'r ddeddfwriaeth sy'n cael eu newid neu sy'n cael eu hepgor gael eu cytuno gennych chi; nid penderfyniad y landlord na'r asiant yn unig mohono. | |
| Gweler y contract enghreifftiol yma: [https://www.llyw.cymru/rhentu-cartrefi-datganiadau-ysgrifenedig-enghreifftiol?\_ga=2.223862939.1620774378.1683015233-334916950.1676623065&\_gl=1\*17n53im\*\_ga\*MzM0OTE2OTUwLjE2NzY2MjMwNjU.\*\_ga\_L1471V4N02\*MTY4MzAyMDYwMS45Ni4wLjE2ODMwMjA2MDEuMC4wLjA.](https://www.llyw.cymru/rhentu-cartrefi-datganiadau-ysgrifenedig-enghreifftiol?_ga=2.223862939.1620774378.1683015233-334916950.1676623065&_gl=1*17n53im*_ga*MzM0OTE2OTUwLjE2NzY2MjMwNjU.*_ga_L1471V4N02*MTY4MzAyMDYwMS45Ni4wLjE2ODMwMjA2MDEuMC4wLjA.) | |
| Ydych chi wedi gweld Cofnod Diogelwch Nwy dyddiedig o fewn y 12 mis diwethaf? Ydw  Nac ydw | |
| Ydych chi wedi derbyn Tystysgrif Diogelwch Trydanol (EICR) dyddiedig o fewn y 5 mlynedd diwethaf?  Ydw  Nac ydw | |
| Ydych chi wedi gweld Tystysgrif Perfformiad Ynni? Ydw  Nac ydw | |
| **Gradd:** A  B  C  D  E  F  G | |
| Ydych chi wedi cael unrhyw wybodaeth ynglŷn ag a oes angen gwarantwr?  *Trydydd parti, megis rhiant neu berthynas agos, sy’n cytuno i dalu eich rhent a/neu gostau eraill os nad ydych chi’n ei dalu ydy gwarantydd.* | |
| Ydych chi wedi rhoi eich caniatâd i gynnal unrhyw wiriad credyd / geirda?  Ydw  Nac ydw | |
| **RHANNU TŶ** |
| A yw'r eiddo yr ydych am symud i mewn iddo wedi’i ddisgrifio fel Tŷ Amlfeddiannaeth?  Ydy  Nac ydy  *Os ydych yn ansicr, gofynnwch i'ch asiant neu'ch landlord gan fod ganddo fwy o gyfrifoldebau wrth reoli eiddo Tŷ Amlfeddiannaeth.* |
| Faint o bobl fydd yn meddiannu yno i gyd? **Nifer:** \_\_\_\_\_\_\_\_\_\_\_\_\_\_\_ |
| Treuliwch amser yn penderfynu â phwy yr ydych am fyw. |
| Os ydych yn bwriadu symud i mewn gyda phobl eraill, dylech ystyried a fyddai’n well i chi gael contract unigol neu ymuno mewn contract meddiannaeth safonol ar y cyd. |
| Os ydych yn rhan o gontract meddiannaeth safonol ar y cyd, mae pob deiliad contract yn atebol am gydymffurfio â thelerau'r contract. Er enghraifft, os nad yw un o’r tenantiaid yn talu eu siâr o'r rhent, rydych chi i gyd yn gyfrifol am sicrhau y caiff y rhent ei dalu'n llawn. |
| Os yw eich contract meddiannaeth yn gontract cyfnodol, gwiriwch delerau'r cytundeb; mae'n bosibl y bydd cyd-ddeiliaid contract yn gallu tynnu'n ôl o'r contract os ydynt yn rhoi'r rhybudd cywir. Nid yw hyn yn dod â'r contract i ben a byddai gweddill deiliaid y contract yn parhau i fod yn gyfrifol. |
| A oes digon o le storio i bob cyd-ddeiliaid contract? Oes  Nac oes |
| Ydy’r holl fynedfeydd i'r adeilad yn ddiogel? Efallai bod nifer o bobl yn gallu cael mynediad i'ch eiddo os oes ardaloedd cymunedol. Sicrhewch eich bod yn gwybod pwy ydy’r rhain a pham y byddan nhw’n dal i ddod i mewn i’r eiddo. Gall pwy sy’n gallu cael mynediad i’ch eiddo effeithio ar eich yswiriant. |
| **Nodiadau:** |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

|  |
| --- |
| **TU MEWN I'R EIDDO** |
| Rhaid i bob eiddo fod mewn cyflwr da, yn ddiogel ac yn addas o dan y Safon "Ffitrwydd i Fod yn Gartref". Gall edrych yn ofalus dynnu sylw at faterion yn gynnar a'ch helpu i sicrhau eu bod yn cael eu datrys cyn i chi symud i mewn. Rhestrir rhai awgrymiadau defnyddiol isod. Os oes gennych unrhyw bryderon cyn i chi symud i mewn neu ar ôl meddiannu, dylech ddweud wrth eich asiant gosod a rheoli neu eich landlord cyn gynted â phosibl. Gwnewch yn siŵr bob amser eich bod yn rhoi hyn yn ysgrifenedig. Os na fydd materion yn cael eu datrys, cysylltwch â'ch awdurdod lleol i gael cyngor ac arweiniad. |
| Ydy’r tŷ mewn cyflwr da? Ydy  Nac ydy |
| A oes unrhyw aroglau llwydni, aroglau lleithder neu arwyddion o lwydni? Oes  Nac oes |
| Oes unrhyw arwyddion o blâu a/neu fermin? Oes  Nac oes |
| Os ydych yn meddiannu eiddo wedi'i ddodrefnu, gwiriwch fod y dodrefn mewn cyflwr rhesymol a bod gan eitemau fel soffas, cadair freichiau a matresi label diogelwch tân ynghlwm wrthyn nhw. Peidiwch ag anghofio eich bod yn talu i ddefnyddio'r dodrefn fel rhan o'ch rhent. Os ydy’r eiddo wedi’i ddodrefnu, ydy’r dodrefn mewn cyflwr da? Ydy  Nac ydy |
| Edrychwch os oes system gwres canolog yn yr eiddo. A oes gwresogyddion ym mhob ystafell? Oes  Nac oes |
| Ydy'r holl ffenestri’n ddiogel? Ydy’r handlenni’n gweithio ac a oes modd cloi'r ffenestri i gyd? Ydynt/Oes  Nac ydynt/Nac oes |
| A oes ffenestri gwydr dwbl drwy’r eiddo i gyd? Oes drafftiau? Oes  Nac oes |
| Ydy’r holl ddrysau’n ddiogel, a’r cloeon yn gyflawn? Ydynt  Nac ydynt |
| Ydy'r ardd yn gaeedig? Ydy  Nac ydy  *Cadarnhewch a oes modd cau neu gloi'r gatiau. Os oes unrhyw gatiau, gwiriwch i ble maen nhw’n agor e.e., llwybrau cyhoeddus.* |
| Oes gennych chi'r holl allweddi i’r drysau a’r ffenestri sydd eu hangen arnoch? Oes  Nac oes |
| Oes 'na larymau mwg yn gweithio ar bob llawr o'r eiddo? Oes  Nac oes  *Mae'n ofyniad cyfreithiol i gael o leiaf un prif larwm wedi'i bweru ar bob llawr o'r eiddo, sydd wedi’u cyd-gysylltu â'i gilydd. Heb y rhain, nid yw'r eiddo'n 'addas' o dan y Safon Ffitrwydd i Fod yn Gartref.* |
| A oes larwm carbon monocsid sy'n gweithio ger y bwyler / nwy neu dân agored / gwresogyddion / stofiau wedi'u pweru gan danwydd solet, olew neu nwy? Oes  Nac oes  *Mae'n ofyniad cyfreithiol i gael larwm carbon monocsid yn y llefydd hyn. Heb hwn, nid yw'r eiddo'n 'addas' o dan y Safon Ffitrwydd i Fod yn Gartref.* |
| A oes llwybr dihangfa ddiogel rhag ofn bod tân, fel landin neu gyntedd clir o ystafell wely, cegin neu ystafell fyw i'r awyr agored? Oes  Nac oes |
| A oes Cofnod Diogelwch Nwy cyfredol? Oes  Nac oes  *Mae'r rhain yn ofynnol dan y gyfraith a chynhelir profion blynyddol arnynt.* |
| A oes adroddiad diogelwch trydanol sy'n cael ei alw'n Adroddiad Cyflwr Gosodiadau Trydanol (EICR) ar gael wedi'i ddyddio o fewn y 5 mlynedd diwethaf? Oes  Nac oes  *Mae'n ofyniad cyfreithiol i gael EICR dilys wedi'i ddyddio o fewn y 5 mlynedd diwethaf. Heb un o’r rhain, nid yw'r eiddo'n 'addas' o dan y Safon Ffitrwydd i Fod yn Gartref.* |
| Gofynnwch am weld y Dystysgrif Perfformiad Ynni (TPY) gan y bydd yn dweud wrthych pa mor ynni-effeithlon fydd y tŷ. Gall fod yn ofyniad cyfreithiol bod gan eich landlord preifat TPY dilys, ac mae'n rhaid i'r 'sgôr' fod yn E neu'n uwch. |
| **Gradd:** A  B  C  D  E  F  G |
| **Y CONTRACT MEDDIANNAETH** |
| Bydd eich Contract Meddiannaeth naill ai'n gontract safonol cyfnod penodol neu'n gontract safonol cyfnodol. Mae contract safonol cyfnod penodol yn ei gwneud yn ofynnol i ddeiliad y contract a'r landlord ymrwymo i gyfnod isafswm, yn aml y chwe mis cyntaf o feddiannaeth. |
| Ar ôl diwedd y cyfnod penodol cychwynnol hwn, os bydd deiliad y contract yn parhau i feddiannu (heb gontract newydd), caiff contract safonol cyfnodol ei greu yn awtomatig, a bydd hyn yn parhau nes bod naill ai deiliad y contract neu'r landlord yn dod ag ef i ben. Fel arall, gall deiliad y contract a'r landlord gytuno ar gyfnod penodol newydd a bydd deiliad y contract yn cael contract cyfnod penodol safonol pellach neu'n cytuno i gontract cyfnodol (yn treiglo mis i fis) newydd. |
| Rhaid llunio’r contract meddiannaeth safonol yn ysgrifenedig a bydd yn cynnwys telerau contract sy'n perthyn i bedwar categori a elwir yn "Delerau sylfaenol" "Telerau atodol", telerau'n ymwneud â "Materion Allweddol" a "Thelerau ychwanegol". Gwnewch yn siŵr eich bod yn cael amser i ystyried y telerau hyn. |
| **Sylwer: Rhaid i landlord ddarparu datganiad ysgrifenedig o'r contract meddiannaeth i ddeiliad y contract o fewn 14 diwrnod i'r dyddiad meddiannu.** |
| Rhaid i landlordiaid preifat ac asiantau hefyd ddarparu gwybodaeth yn ysgrifenedig am yr holl ffioedd y maent yn eu codi cyn, yn ystod ac ar ddiwedd contract. |
| Os na chawsoch unrhyw wybodaeth cyn hynny, ydy'r contract yn nodi bod angen gwarantwr? Ydy  Nac ydy |
| Ydy’r contract yn nodi bod angen Blaendal Cadw i sicrhau’r eiddo pan fo angen?  Ydy  Nac ydy |
| **Cyfanswm Blaendal Cadw: \_\_\_\_\_\_\_\_\_\_\_\_\_\_\_** |
| Ydy'r hysbyseb yn nodi bod angen bond sicrhad? Ydy  Nac ydy  *Os felly, dylai hwnnw fod wedi’i gadw mewn cyfrif sy’n rhan o gynllun a gymeradwyir gan y Llywodraeth. Dylech gael gwybodaeth sy’n ofynnol dan y gyfraith, ynglŷn â ble mae eich blaendal yn cael ei gadw, cyn pen 30 diwrnod ar ôl ei drosglwyddo.* |
| **Swm y Bond Sicrhad:\_\_\_\_\_\_\_\_\_\_\_\_\_\_\_\_** |
| Gwiriwch i weld a oes angen i chi dalu ymlaen llawn. Weithiau gall hwn fod yn swm eithaf sylweddol. |
| **Rhent ymlaen llaw: \_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Am ba hyd mae'r contract meddiannaeth? **Misoedd: \_\_\_\_\_\_\_\_\_\_\_\_\_\_\_\_\_** |
| Os ydych yn fyfyriwr neu’n rhannu tŷ gyda phobl eraill, a ydych chi’n gallu byw yn yr eiddo dros yr haf? Ydw  Nac ydw |
| Oes 'na dâl am hyn? Oes  Nac oes  *Dim ond os oes gennych fynediad i'r eiddo yn ystod y cyfnod y dylech fod yn gorfod talu rhent dros gyfnod yr haf.* |
| Gwnewch yn siŵr eich bod chi'n deall beth sy'n ddisgwyliedig ohonoch chi yn ystod eich meddiannaeth o'r eiddo – ydy popeth yn edrych yn deg? Ydy  Nac ydy |
| Cadarnhewch a yw’r rhent yn cynnwys unrhyw filiau. Gwnewch yn siŵr bod hyn yn cael ei ysgrifennu yn y contract meddiannaeth safonol a’i bod yn gwbl glir pa filiau sy’n gynwysedig (nwy, trydan, dŵr, treth gyngor). Dylech ffonio eich darparwr ynni i gadarnhau’r ffigur sydd ar y mesurydd ar y diwrnod y byddwch yn symud i mewn.  **Darlleniad y Mesurydd (Nwy): \_\_\_\_\_\_\_\_\_\_\_\_\_\_\_Darlleniad y Mesurydd (Trydan): \_\_\_\_\_\_\_\_\_\_\_\_\_\_\_** |
| Beth sy'n digwydd os oes angen i chi ganslo'r contract meddiannaeth? |
| **Nodiadau:** |
|  |
|  |
|  |
|  |
|  |
|  |
|  |
|  |
|  |
| A oes gan eich asiant / landlord preifat wasanaeth y tu allan i oriau os digwydd i chi golli'ch allweddi, neu os oes problem sylweddol gyda'r eiddo? Oes  Nac oes |
| **Nodiadau:** |
|  |
|  |
|  |
|  |
|  |
|  |
|  |
|  |
|  |
| Gofynnwch a ganiateir i chi ddod ag anifeiliaid anwes i’r eiddo / ysmygu yn yr eiddo neu os oes lle parcio preswyl ar gael i chi. |

|  |
| --- |
| **O’R DYDDIAD MEDDIANNU** |
| Rhaid i chi gael y contract meddiannaeth ddim hwyrach na 14 diwrnod o'ch dyddiad meddiannu. |
| Gwnewch yn siŵr ei bod wedi'i llofnodi gan ei bod bellach yn ddogfen gyfreithiol. |
| Gofalwch eich bod yn darllen y rhestr o gyfrifoldebau a restrir yn y contract a thrafod unrhyw beth nad ydych yn ei ddeall - mae'n bwysig eich bod yn cymryd amser i ddarllen y cynnwys. |
| Hefyd mae'n rhaid i chi dderbyn hysbysiad sy'n nodi enw'ch landlord a'r cyfeiriad i chi anfon dogfennau iddo ynglŷn â'r contract. |
| Mae'r wybodaeth y mae'n rhaid i chi ei chael o fewn 14 diwrnod i'ch dyddiad meddiannu wedi'i gynnwys ar Ffurflen Llywodraeth Cymru RHW2: [https://www.llyw.cymru/hysbysiad-o-gyfeiriad-y-landlord-ffurflen-rhw2?\_ga=2.190237867.1620774378.1683015233-334916950.1676623065&\_gl=1\*1ilyodb\*\_ga\*MzM0OTE2OTUwLjE2NzY2MjMwNjU.\*\_ga\_L1471V4N02\*MTY4MzAyMDYwMS45Ni4xLjE2ODMwMjA2NzkuMC4wLjA.](https://www.llyw.cymru/hysbysiad-o-gyfeiriad-y-landlord-ffurflen-rhw2?_ga=2.190237867.1620774378.1683015233-334916950.1676623065&_gl=1*1ilyodb*_ga*MzM0OTE2OTUwLjE2NzY2MjMwNjU.*_ga_L1471V4N02*MTY4MzAyMDYwMS45Ni4xLjE2ODMwMjA2NzkuMC4wLjA.) |
| Dylid darparu stocrestr i chi o fewn 14 diwrnod i'r dyddiad meddiannu; dim ond os ydych chi a'r landlord yn cytuno hynny y gellir dileu neu newid y gofyniad hwn, a manylir ar hynny yn eich contract. Dylech wirio'r stocrestr yn ofalus a mynd yn ôl at eich landlord / asiant os oes unrhyw beth nad ydych chi'n cytuno ag e. Bydd hyn yn gwneud pethau'n haws i gael eich blaendal yn ôl ar ddiwedd y contract. |
| Rhaid i chi gael Adroddiad ar Gyflwr Gosodiadau Trydanol yn ddyddiedig yn y 5 mlynedd diwethaf, o fewn 14 diwrnod o feddiannu'r eiddo. |
| Paratowch hysbysfwrdd / nodwch y manylion cyswllt ar gyfer eich asiantaeth a/neu landlord. |
| Sicrhewch fod landlord (dylai hwn fod yn ysgrifenedig) neu asiantaeth neu unrhyw un sy'n gweithredu ar eu rhan yn rhoi gwybod i chi o leiaf 24 awr ymlaen llaw eu bod yn bwriadu dod i mewn i'ch eiddo, hyd yn oed os yw hynny er mwyn gwneud gwaith atgyweirio neu gynnal a chadw. |
| Yr unig amser lle nad oes angen rhoi rhybudd yw os bydd argyfwng h.y., tân, llifogydd ac ati. |

|  |
| --- |
| **YSTYRIAETHAU ERAILL** |
| Cadarnhewch a oes angen trwydded teledu arnoch. Ewch i [www.tvlicencing.co.uk](http://www.tvlicencing.co.uk) neu ffoniwch Trwyddedu Teledu ar 03007906131 am fwy o wybodaeth. |
| Dylai eich landlord gael yswiriant adeiladau ond ni fydd hwn yn cynnwys eich eiddo personol, felly dylech drefnu eich yswiriant cynnwys eich hun. |
|  |
| **Nodiadau:** |
|  |
|  |
|  |
|  |
|  |

Cofiwch gadarnhau popeth sydd ar y rhestrau gwirio hyn. Gellir cael cyngor pellach gan **Cyngor ar Bopeth, Shelter Cymru neu'ch awdurdod lleol.**

**I gael rhagor o wybodaeth, cliciwch ar y dolenni canlynol:**

* Gwybodaeth i denantiaid Rhentu Doeth Cymru:   
  <https://www.rhentudoeth.llyw.cymru/cym/tenant/>
* Tenantiaid: mae cyfraith tai wedi newid (Rhentu Cartrefi):

[https://www.llyw.cymru/tenantiaid-mae-cyfraith-tai-wedi-newid-rhentu-cartrefi?\_ga=2.179775780.1620774378.1683015233-334916950.1676623065&\_gl=1\*21qb2y\*\_ga\*MzM0OTE2OTUwLjE2NzY2MjMwNjU.\*\_ga\_L1471V4N02\*MTY4MzAyMDYwMS45Ni4xLjE2ODMwMjA3NDkuMC4wLjA](https://www.llyw.cymru/tenantiaid-mae-cyfraith-tai-wedi-newid-rhentu-cartrefi?_ga=2.179775780.1620774378.1683015233-334916950.1676623065&_gl=1*21qb2y*_ga*MzM0OTE2OTUwLjE2NzY2MjMwNjU.*_ga_L1471V4N02*MTY4MzAyMDYwMS45Ni4xLjE2ODMwMjA3NDkuMC4wLjA).

* Cyngor llywodraeth Cymru ar gontractau meddiannaeth safonol:

[https://www.llyw.cymru/contractau-meddiannaeth-safonol-canllawiau-html?\_ga=2.211091477.1620774378.1683015233-334916950.1676623065&\_gl=1\*14wpsah\*\_ga\*MzM0OTE2OTUwLjE2NzY2MjMwNjU.\*\_ga\_L1471V4N02\*MTY4MzAyMDYwMS45Ni4xLjE2ODMwMjA3NzMuMC4wLjA](https://www.llyw.cymru/contractau-meddiannaeth-safonol-canllawiau-html?_ga=2.211091477.1620774378.1683015233-334916950.1676623065&_gl=1*14wpsah*_ga*MzM0OTE2OTUwLjE2NzY2MjMwNjU.*_ga_L1471V4N02*MTY4MzAyMDYwMS45Ni4xLjE2ODMwMjA3NzMuMC4wLjA).

* Cyngor Llywodraeth Cymru ar Ffitrwydd i fod yn gartref:
* [https://www.llyw.cymru/canllawiau-i-i-denantiaid-deiliaid-contract-ar-ffitrwydd-i-fod-yn-gartref?\_ga=2.211091477.1620774378.1683015233-334916950.1676623065&\_gl=1\*17z2q8g\*\_ga\*MzM0OTE2OTUwLjE2NzY2MjMwNjU.\*\_ga\_L1471V4N02\*MTY4MzAyMDYwMS45Ni4xLjE2ODMwMjA3OTkuMC4wLjA](https://www.llyw.cymru/canllawiau-i-i-denantiaid-deiliaid-contract-ar-ffitrwydd-i-fod-yn-gartref?_ga=2.211091477.1620774378.1683015233-334916950.1676623065&_gl=1*17z2q8g*_ga*MzM0OTE2OTUwLjE2NzY2MjMwNjU.*_ga_L1471V4N02*MTY4MzAyMDYwMS45Ni4xLjE2ODMwMjA3OTkuMC4wLjA).

A picture containing text

Description automatically generatedMae’r ddogfen hon ar gael yn Saesneg / This document is available in English.